open-index/open-wikipedia-markdown huggingface dataset:
மாராயம்

**மாராயம்** என்பது சிறந்த படைவீரனுக்கு வழங்கப்பட்ட சங்ககால விருது. தொல்காப்பியம் இந்த விருதைப் பற்றிக் கூறுகிறது. ஆனிரைகளைக் கவர்ந்து வந்த வீரனுக்கு இது வழங்கப்பட்டது.  
* அரையன்   அரசன் என வருவது போலவும், அரசன் > ராசன் என வருவது போலவும் மா-அரையன் என்னும் சொல் **மாராயன்** என மருவும். 
*  "பஞ்சவ மாராயன்......கொங்காள்வான்" எனபது கல்வெட்டில் வரும் தொடர்.  அரசன் பெறும் விருது. 
மாராயம் பெற்றவன் நெடுமொழி கூறுவான். 

சங்ககாலத்தில் அரசன் போரில் சிறந்து விளங்கிய வீரனை ‘மாராயம்’ என்னும் விருது வழங்கிப் பாராட்டுவது வழக்கம். இப்படி மாராயம் பட்டம் பெற்றவன்  அரசனின் பெருமையை எடுத்துப் பேசுவதோடு மட்டுமன்றித் தன் பெருமையையும் எடுத்து கூறுவது வழக்கம். இதற்கு நெடுமொழி கூறல் என்று பெயர். 

* வஞ்சிப் போரில் வெற்றியைத் தேடித்தந்த வீரனுக்கு மாராயம் பட்டம் வழங்கப்பட்டதைச் சிலப்பதிகாரம் குறிப்பிடுகிறது.  
* மாராயம் பெற்றவன் மாராயன். மாராயன் விருதை மன்னவன் தகைமை இல்லாத ஒருவனுக்கு வழங்காமல் இருப்பது நன்று என அறநூல் கூறுகிறது. 

* **காண்க** - பண்டைய தமிழர் விருதுகள்
## அடிக்குறிப்பு

பகுப்பு:தமிழர் வாழ்வியல்
பகுப்பு:சங்ககால விருதுகள்
எதிர்த்துகள்

அறியப்பட்ட அனைத்து அணுத் துகள்களுக்கும், அவற்றின் ஒத்த திணிவும் எதிர் ஏற்றமும் கொண்ட தொடர்புடைய **எதிர்த் துகள்கள்** (*antiparticles*) உள்ளன. உதாரணமாக இலத்திரனின் எதிர்த் துகளான எதிர் இலத்திரன் ஒரு நேர் ஏற்றம் கொண்ட துகள் (பாசித்திரன்) ஆகும். இது குறிப்பிட்ட இயற்கையான  கதிரியக்கச் சிதைவு மூலம் உருவாக்கப்படுகிறது.

இயற்கை விதிகள் துகள்களுக்கும் எதிர்த்துகள்களுக்கும் சமச்சீரானவை. உதாரணமாக ஒரு எதிர்புரோட்டான் மற்றும் பாசிட்ரான் இணைந்து ஒரு எதிர்ஐதரசன் அணுவை உருவாக்க முடியும். இதன் பண்புகள் ஏறக்குறைய சாதாரண ஐதரசன் அணுவைப் போன்றே இருக்கும். இதனால், ஏன் பெருவெடிப்பின் பின் பேரண்டம் அரைவாசி எதிர்ப்பொருளும், அரைவாசி பொருளுமாக நிரம்பாமல் ஏறக்குறைய மொத்தமாக பொருளால் (matter) நிரம்பியுள்ளது எனும் கேள்வி உருவாகிறது.
ஆரம்பத்தில் கச்சிதமானதாகக் கருதப்பட்ட இந்த சமச்சீர்த் தன்மை, உண்மையில் அண்ணளவானதே என்பது மின்னூட்ட நிகர்மை மீறுகையின் (*Charge Parity violation*) கண்டுபிடிப்பு உணர்த்தியது.

## உசாத்துணைகள்

*
*

பகுப்பு:துகள் இயற்பியல்
பகுப்பு:மின்னணுவியல்
தொண்டைமான் இளந்திரையன்

தொண்டைமான் இளந்திரையன் சங்ககால அரசர்களில் ஒருவர். காஞ்சி. பெரும்பாணாற்றுப்படை என்னும் நூலின் பாட்டுடைத் தலைவன். கடியலூர் உருத்திரங்கண்ணனார் என்னும் புலவர், இவரின் பரிசில் பெற்று மீண்டவர். 21 நரம்புகள் கொண்ட பேரியாழ் மீட்டும் பெரும்பாணனை இந்த அரசனிடம் சென்று பரிசில் பெறுமாறு ஆற்றுப்படுத்துகிறார்.

*கடியலூரிலிருந்து காஞ்சிக்குச் செல்லும்போது நீர்ப்பெயற்று என்னும் துறைமுகத்தைக் கடந்து செல்லவேண்டும்.
*இளந்திரையனின் அரண்மனை வாயில் பாணர்களுக்கும் புலவர்களுக்கும் எப்போதும் திறந்தே இருக்கும்.
*மள்ளருக்கு மள்ளன் (உழவருக்கெல்லாம் உழவன்), மறவருக்கு மறவன் (வீரருக்கெல்லாம் வீரன்), செல்வருக்குச் செல்வன் (வணிகருக்கெல்லாம் வணிகன்), போரில் மேம்பட்டவன் என்றெல்லாம் இவர் போற்றப்பட்டுள்ளார்.
*பரிசிலர்க்குப் புத்தாடை தந்து, தானே உணவு படைத்துள்ளார்.
*சிறந்த பாணனுக்குப் பொன்னால் செய்த தாமரை விருது சூட்டிப் பெருமைப்படுத்தியுள்ளார்.
*விறலியர்க்குப் பொன்னால் செய்த மாலையை அணிவித்துள்ளார்.

## காண்க
* தொண்டையர் வாழ்ந்த நாடு தொண்டைநாடு. தொண்டை நாட்டு அரசன் தொண்டைமான்.
* திரையன் என்பவனின் தம்பி இளந்திரையன்.
* திரையில் (கடலலையில்) வந்தவன் திரையன் எனப்பட்டான் என்னும் கருத்து உண்டு. 
## அடிக்குறிப்பு

பகுப்பு:சங்ககாலத் தொண்டையர்
கிழார்

கிழார், கிழான் என்னும் சொற்கள் உரிமை பூண்டவரைக் குறிக்கும். பெண் ஒருத்திக்கு உரிமை பூண்டவனை அகத்திணை இலக்கணம் ‘கிழவன்’, ‘கிழவோன்’ என்னும் சொற்களால் குறிப்பிடுகின்றன. நிலத்துக்கு உரியவனைத் திருக்குறள் கிழவன் எனக் குறிப்பிடுகிறது. 

இந்தக் கிழார் என்னும் உரிமைப்பெயர் ஊரின் பெயரோடு புணரும்போது எல்லா இடங்களிலும் இனவொற்று மிகாமல் புணர்ந்துள்ளது. எனவே ஊரின் பெயர் ஊரிருள்ள மக்களைக் குறிக்கும் உயர்திணைப் பெயர் எனத் தெரியவருகிறது.  இந்த வகையில் அரிசில் கிழார் என்றால் அரிசில் என்னும் ஊரில் வாழும் மக்களுக்கு உரியவர் எனப் பொருள்படும். இது இவருக்கு மக்கள் வழங்கிய விருது.

அரசன் ஓர் ஊரின் நிலம் முழுவதையும் வழங்கி, இறையிலியாக அதனை கிழார் பெருமகனாருக்கு உரிமையாக்கியதால் ‘கிழார்’ எனச் சிறப்பிக்கப்பட்டார் எனக் கொள்வாரும் உளர். ஆயின், இது அரசனால் வழங்கப்பட்ட விருது. செல்வக் கடுங்கோ வாழியாதன் கபிலருக்கு ஊர் வழங்கியதை எடுத்துக்காட்டாக இந் நிகழ்ச்சிக்குக் கொள்ளலாம்.

## கிழார் விருது பெற்ற புலவர்கள்
 
*அரிசில் கிழார்
*ஆலத்தூர் கிழார்
*ஆவூர் கிழார் 
*ஆவூர் கிழார் (நெய்தற் சாய்த்துய்த்த ஆவூர் கிழார்)
*ஆவூர் மூலங்கிழார்
*இடைக்குன்றூர் கிழார்
*உகாய்குடி கிழார்
*ஐயூர் மூலங்கிழார்
*கயத்தூர் கிழார்
*கருவூர் கிழார்
*காரி கிழார்
*கிளிமங்கலம் கிழார்
*குறுங்கோழியூர் கிழார் 
*கூடலூர் கிழார்
*கோவூர் கிழார்
*நல்லாவூர் கிழார் 
*நொச்சிநியமங் கிழார்
*பெருங்குன்றார் கிழார்
*பொதும்பில் கிழார்
*மருங்கூர் கிழார் 
*மாடலூர் கிழார்

புலவரின் தந்தை
*ஆர்க்காடு கிழார் (புலவரின் தந்தை)
*உமட்டூர் கிழார் (புலவரின் தந்தை)
*கோளியூர் கிழார் (புலவரின் தந்தை)

இலங்கை
*கரவைக்கிழார் (இலங்கை)

****காண்க** - பண்டைய தமிழர் விருதுகள்
## அடிக்குறிப்பு

பகுப்பு:சங்ககால விருதுகள்
கிழான்

சங்ககால அரசர்களில் சிலரும், வள்ளல்களில் சிலரும் கிழான், கிழவன், கிழவோன் அவர்களுடைய நாட்டின் தலைநகரின் அல்லது வாழ்ந்த ஊரின் பெயரோடு சேர்த்துக் குறிப்பிடப்பட்டுள்ளனர். அவர்கள் கிழார் போல அந்த ஊருக்கு உரியவர்கள். இந்த உரிமை அவர்களுக்கு எவ்வாறு வழங்கப்பட்டது என்பதை எண்ணிப்பார்க்கவேண்டும். ஒன்று, இந்த உரிமை அந்த ஊர் அல்லது நாட்டு மக்களால் வழங்கப்பட்டிருத்தல் வேண்டும். அல்லது பேரரசன் ஒருவன் இந்த உரிமையை வழங்கியிருத்தல் வேண்டும்.

வேறுபாடு
*கிழான் முதலானோர் அரசன் அல்லது வள்ளல்.
*கிழார் எனபோர் புலவர்கள்
## சங்ககாலக் கிழான்மார்

*இலங்கை கிழவோன்
*ஈந்தூர் கிழான் தோயன்மாறன்
*கரும்பனூர் கிழான்
*கொண்கானங் கிழான்
*சிறுகுடி கிழான் பண்ணன்
*சோழநாட்டுப் பிடவூர் கிழான் மகன் பெருஞ்சாத்தன்
*நாலை கிழவோன்
*நாலை கிழவன் நாகன்
*பொறையாற்றுக் கிழான்
*போஓர் கிழவோன் பழையன்
*மல்லி கிழான் காரியாதி
*மையூர் கிழான்
*வல்லங் கிழவோன்
*வல்லார் கிழான்

* **காண்க** - பண்டைய தமிழர் விருதுகள்
பகுப்பு:சங்ககால அரசர்கள்
பகுப்பு:தமிழர் வாழ்வியல்
பகுப்பு:சங்ககால விருதுகள்
தாமரை (விருது)

சங்ககால அரசர்கள் சிறந்த யாழிசைப் பாணனைப் போற்றிப் பொன்னால் செய்யப்பட்ட தாமரையை விருதாக வழங்கினர். சங்ககாலத்துக் காஞ்சி அரசன் தொண்டைமான் இளந்திரையன் தன்முன் பின்னணி இசைக்கருவிகளுடன் யாழிசை மீட்டித் தன் திறமையை வெளிப்படுத்திய பாணன் பித்தையில் தீயில் மலர்ந்த தாமரையைத் தன் கையால் சூட்டிப் பெருமைப்படுத்தினான். பித்தை என்பது ஆண்களின் தலைமுடி. 
*அந்தத் தாமரை பாணன் தலையில் மேக வெளிக்கு இடையே தோன்றும் நிலாப் போல இருந்ததாம். 
*வண்டு மொய்க்காத தாமரையாம்.
*நெருப்பில் பூத்த்தாம். (நெருப்பில் புடமிட்டுச் செய்யப்பட்டதாம்)

## அடிக்குறிப்பு

பகுப்பு:தமிழர் வாழ்வியல்
பகுப்பு:சங்ககால விருதுகள்
பிந்து மாதவி

**பிந்து மாதவி** () என்பவர் தமிழ்த் திரைப்பட நடிகையாவார். இவர் தெலுங்குத் திரைப்படங்களிலும் நடித்துள்ளார்  இவர் 2008 ஆம் ஆண்டு வெளிவந்த *பொக்கிஷம்* தமிழ்த் திரைப்படத்தின் மூலம் தமிழ்த் திரையுலகிற்கு அறிமுகமானார்.

## தொழில்
ஆந்திரப் பிரதேசத்திலுள்ள மதனப்பள்ளியில் பிறந்தவர் பிந்து மாதவி. அவரின் தந்தை வணிகவரித் துறையின் துணை ஆணையாளாரப் பணியாற்றிதால், அவரது சிறுவயதில் திருப்பதி, நெல்லூர், குண்டூர், விஜயவாடா, ஹைதராபாத் எனப் பல நகரங்களில் வசித்தார். பின்னர் சென்னையில் நிரந்தரமாக அவரது குடும்பம் வசிக்கத் தொடங்கிய போது அங்கு பிந்து மாதவி படித்தார். வேலூர் தொழிநுட்பக் கழகத்தில் உயிரித் தொழில்நுட்பத்தில் பட்டம் பெற்றார்.

கல்லூரியில் படித்துக் கொண்டிருக்கும்போது சரவணா ஸ்டோர்ஸ்  விளம்பரத்தில் நடித்தார். டாடா கோல்டின் தனுஷ்க் விளம்பரத்தில் நடித்தது, இவர் தெலுங்குத் திரைப்பட உலகுக்குள் நுழைய உதவியது. இவரின் பெற்றோர் இவர் திரைப்பட நடிகையாவதை விரும்பவில்லை. தெலுங்கில் சில திரைப்படங்களில் நடித்த இவரை இயக்குநர் கௌதம்மேனன் தான் தயாரித்த வெப்பம் திரைப்படத்தின் மூலம் தமிழ்த் திரையுலகுக்கு அறிமுகப்படுத்தினார். அதைத் தொடர்ந்து மேலும் இரு தமிழ்த் திரைப்படங்களில் நடிக்க வாய்ப்புக் கிடைத்தது.

## திரைத்துறை

### தொலைக்காட்சி

### திரைப்படங்கள்

## மேற்கோள்கள்

## வெளி இணைப்புகள்
* பிந்து மாதவியுடன் ஒரு நேர்காணல், நவம்பர் 3. 2008 

பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:தெலுங்குத் திரைப்பட நடிகைகள்
பகுப்பு:1986 பிறப்புகள்
பகுப்பு:சித்தூர் மாவட்ட நபர்கள்
மது சாலினி

**மது சாலினி** ஓர் இந்தியத் திரைப்பட நடிகையும் தொகுப்பாளினியும் ஆவார். குச்சிப்புடி நடனத்தை நன்கு கற்ற நடனக் கலைஞர் ஆவார். இவர் தமிழ், தெலுங்கு, இந்தித் திரைப்பட நடிகையாவார்.

## தொழில்
மது சாலினி பிறந்ததும் வளர்ந்ததும் ஹைதராபாத் நகரமாகும். இவரின் தந்தை ஒரு தொழிலதிபர்; தாயார் ஒரு வழக்குரைஞர். தந்தை இசுலாமிய மதத்தைச் சேர்ந்தவர், தாய் இந்து மதத்தைச் சேர்ந்தவர். தாயைப் போல குச்சிப்புடி நடனம் கற்ற இவர் முதலில் விளம்பரப் படங்களில் நடித்தார். தொலைக்காட்சித் தொகுப்பாளினியாக சிலகாலம் இருந்தார். பின் நடிகையாகத் தெலுங்குத் திரைப்படத்துறைக்குள் நுழைந்தார்.

2005 ஆம் ஆண்டு முதல் தெலுங்குத் திரைப்படத்தில் அறிமுகமாகி பரவலாகப் பேசப்பட்ட இவர் தொடர்ந்து பல தெலுங்குத் திரைப்படங்களில் நடித்து புகழ்பெற்றார்.

தெலுங்கில் அடைந்த வெற்றியைத் தொடர்ந்து இவர், குறைந்த செலவில் எடுக்கப்பட்ட *பழனியப்பா கல்லூரி* என்ற தமிழ்த் திரைப்படத்தில் நடித்தார். ஆனால் அப்படம் வெற்றிபெறவில்லை. இவரது அடுத்த தமிழ்த் திரைப்படம் *பதினாறு*. மிகவும் காலம் சென்று வெளியான இத்திரைப்படம் சுமாரான படமாக அமைந்தாலும் அதில் இவரது கதாபாத்திரமான இந்து, இவருக்கு நல்ல விமர்சனத்தைப் பெற்றுத் தந்தது. பிரபல தமிழ்த் திரைப்பட இயக்குநர் பாலா இயக்கிய அவன் இவன் திரைப்படத்தில் தன் சொந்தக் குரலில் பேசி நடித்துள்ளார்.

பாலிவுட் திரையுலகில் இயக்குநர் ராம் கோபால் வர்மாவின் *டிபார்ட்மெண்ட்* என்ற இந்தித் திரைப்படம் மூலம் அறிமுகமானார்.

## மேற்கோள்கள்

## வெளி இணைப்புகள்
*மதுசாலினி ஐ.எம்.டி.பி இணையத்தளம்

பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:இந்தித் திரைப்பட நடிகைகள்
ஓம் பூரி

**[[சர்]] ஓம் பூரி** (*Sir Om Puri*, , அக்டோபர் 18, 1950 - சனவரி 6, 2017) வழக்கமான இந்தியத் திரைப்படங்களிலும் மாறுபட்ட கலைப்படங்களிலும் பங்காற்றியுள்ள ஓர் இந்திய நடிகர். இவர் பிரித்தானிய மற்றும் அமெரிக்கத் திரைப்படங்களிலும் நடித்துள்ளார்.

## துவக்க வாழ்க்கை
ஓம் பூரி அரியானாவின் அம்பாலா நகரில் 1950இல் பிறந்தார். புனேயில் உள்ள இந்தியத் திரைப்பட மற்றும் தொலைக்காட்சிக் கழகத்தில் பட்டம் பெற்றார். 1973ஆம் ஆண்டில் தேசிய நாடகப் பள்ளியிலும் பயின்றார். அங்கு இவருடன் உடன் மாணவராக நசிருதீன் ஷா பயின்றுள்ளார்.

## சான்றுகோள்கள்

## வெளி இணைப்புகள்

*

பகுப்பு:1950 பிறப்புகள்
பகுப்பு:2017 இறப்புகள்
பகுப்பு:இந்தியத் திரைப்பட நடிகர்கள்
பகுப்பு:பத்மசிறீ விருது பெற்ற கலைத் துறையினர்
நன்னாகனார்

* நன்னாகனார், புலவர்
* நன்னாகனார், இசைவாணர் கீரந்தையார் பரிபாடலுக்கு (2) இசை அமைத்துப் பாடியவர்.
* நந்நாகனார், இசைவாணர், நல்வழுதியார் பரிபாடலுக்கு (12) இசை அமைத்துப் பாடியவர்.
நன்னாகனார் (இசைவாணர்)

புலவர் நன்னாகனார் சங்ககாலத்தின் முற்பகுதியில் வாழ்ந்தவர். இசைவாணர் நன்னாகனார் சங்கம் மருவிய காலத்தில் வாழ்ந்தவர். கீரந்தையார் என்னும் புலவர் திருமால்மீது பாடிய பரிபாடலுக்கு  இசைவாணர் நன்னாகனார் பண்ணமைத்துப் பாடியுள்ளார். இவர் பாடிய பண் **பாலைப்பண்**. இது **பாலையாழ்** எனவும் வழங்கப்பெறும்.

திருமாலே! சுற்றத்தாரோடு உன்னை வணங்கும்போது எங்கள் அறிவு எங்களது துன்பத்தைப் பற்றி எதையும் நினைக்காமல் இருக்கும் வரம் தந்தருள்க என வேண்டும் உயர்ந்த உள்ள வரிகள் இந்த இசைவாணரை ஈர்த்திருக்க வேண்டும்.
## அடிக்குறிப்பு

பகுப்பு:தமிழிசைக் கலைஞர்கள்
நந்நாகனார்

**நந்நாகனார்** சங்ககால இசையமைப்பாளர்களில் ஒருவர். நல்வழுதியார் என்னும் புலவர் பாடிய பரிபாடல் ஒன்றுக்கு  இவர் இசை அமைத்துப் பாடியுள்ளார். இவர் அப்பாடலுக்கு வகுத்த சங்ககால இசை பாலைப்பண். இந்தப் பண் பாலையாழ் என்னும் பெயராலும் வழங்கப்படும்.

இவர் வேறு. நன்னாகனார் வேறு. 
*நன்மையை உணர்த்தும் நல் என்னும் அடைமொழி சேர்த்து வழங்கப்பட்ட பெயர் நன்னாகனார்.
*நம் கிழமைப்பெயர் சேர்த்து உரிமையோடு வழங்கப்பட்ட பெயர் நந்நாகனார்.
;இப்பாடலில் இசை காட்டுப் அடிகளில் சில
	
:உரையின் உயர்ந்தன்று, கவின்.
:போர் ஏற்றன்று, நவின்று; தகரம்
:மார்பு அழி சாந்தின் மணல் அளறு பட்டன்று;
:துகில் பொசி புனலின், கரை கார் ஏற்றன்று; (95 முதல் 98)

:தேசும் ஒளியும் திகழ நோக்கி,
:வாச மணத் துவர் வாய்க் கொள்வோரும்;
:இடு புணர் வளையொடு தொடு தோள்வளையர்,
:கட்டு வடக் கழலினர், மட்டு மாலையர்,
:ஓசனை கமழும் வாச மேனியர்,
:மட மா மிசையோர்,
:பிடிமேல் அன்னப் பெரும் படை அனையோர் (21 முதல் 27)

## அடிக்குறிப்பு

பகுப்பு:தமிழிசைக் கலைஞர்கள்
பஞ்சார்மாசின்

**பஞ்சார்மாசின்** (***Bandjarmasin***)  என்பது இந்தோனேசியாவின் தென் கலிமாந்தான் மாகாணத்தின் தலைநகரம் ஆகும் இது போர்னியோ தீவின் தென் பகுதியில் அமைந்து உள்ளது. இந்த நகரம் பாரித்தோ, மர்த்தாபுரா ஆறுகளின் கழிமுகத்தில் அமைந்து உள்ளது. பஞ்சார்மைசின் நகரத்தை *ஆற்று நகரம்* என்றும் அழைப்பார்கள். 

இந்த நகரத்தில் இருந்து 25 கி.மீ. தொலைவில் சம்சுத்தீன் விமான நிலையம் உள்ளது. திரிசக்தி துறைமுகம் பிரதான வணிகத் தளமாக விளங்கி வருகிறது. 2010ஆம் ஆண்டின் கணக்கெடுப்பின்படி, இதன் மக்கள்தொகை 625,395.

பகுப்பு:இந்தோனேசிய நகரங்கள்
நாகனார்

**நாகனார்** என்பவர் சங்ககால இசையமைப்பாளர்களில் ஒருவர். நல்லந்துவனார் என்னும் புலவர் பாடிய பரிபாடல் ஒன்றுக்கு  இவர் இசையமைத்துப் பாடியுள்ளார். அப்பாடலை இவர் **பாலையாழ்** என்னும் பண் கூட்டிப் பாடிவந்தார். வையை ஆற்றில் மக்கள் நீராடிய முறைமையை இந்தப் பாடல் விரித்துரைக்கிறது. 
;இசை கூட்டும் இன்ப அடிகள் சில
:'வரையன புன்னாகமும்,
:கரையன சுரபுன்னையும்,
:வண்டு அறைஇய சண்பக நிரை, தண் பதம்
:மனைமாமரம் வாள்வீரம்,
:சினை வளர் வேங்கை, கணவிரி காந்தள்,
:தாய தோன்றி தீயென மலரா,
:ஊதை அவிழ்த்த உடை இதழ் ஒள் நீலம்,
:வேய் பயில் சோலை அருவி தூர்த்தரப்
:பாய் திரை உந்தித் தருதலான் ஆய் கோல்
:வயவர் அரி மலர்த் துறை என்கோ? (அடிகள் 16 முதல் 25)
இவற்றில் மரவகைகளின் இயல்பும், இருப்பிடங்களும் வேறுபடுத்தித் தெளிவாக்கப்பட்டுள்ளமை தனிச் சிறப்பாகும்.
## அடிக்குறிப்பு

பகுப்பு:தமிழிசைக் கலைஞர்கள்
பித்தாமத்தர்

**பித்தாமத்தர்** சங்ககால இசையமைப்பாளர்களில் ஒருவர். மையோடக் கோவனார் என்னும் புலவர் பாடிய பரிபாடல் ஒன்றுக்கு  இவர் இசையமைத்துப் பாடியுள்ளார். இப் பாடலை இவர் **பாலையாழ்** பண்ணில் பாடிவந்தார். வையை ஆற்றில் அக் கால மக்கள் நீராடிய பாங்கு இப் பாடலில் கூறப்பட்டுள்ளது.
;இப்பாடலில் வரும் இசைக்கூட்டு வெண்பா
:வகை தொடர்ந்த ஆடலுள் நல்லவர்தம்முள்
:பகை தொடர்ந்து, கோதை பரியூஉ, நனி வெகுண்டு,
:யாறு ஆடு மேனி அணி கண்ட தன் அன்பன்
:சேறு ஆடு மேனி திருநிலத்து உய்ப்ப, சிரம் மிதித்து,
:தீர்விலதாகச் செருவுற்றாள் செம் புனல்
:ஊருடன் ஆடுங்கடை. (அடி 72 முதல் 76)
## அடிக்குறிப்பு

பகுப்பு:தமிழிசைக் கலைஞர்கள்
கண்ணன் நாகனார்

கண்ணன் நாகனார் சங்ககால இசையமைப்பாளர்களில் ஒருவர். பரிபாடல் ஐந்தாம் பாடலை இசையமைத்துப் பாடியவர். செவ்வேள் மீது இளவெயினனார் என்னும் புலவர் 81 அடிகளில் பாடிய இந்தப் பாடலை இவர் பாலையாழ் என்னும் சங்ககால இசையில் பாடினார். 

முருகனிடம் பொன்னும் பொருளும் விரும்பாமல், அருள், அன்பு, அறம் ஆகிய நற்பண்புகளைத் தரும்படி வேண்டும் இந்த மனப்பாங்கு இந்த இசைவாணரைப் பெரிதும் கவர்ந்த்து எனலாம். 
## அடிக்குறிப்பு

பகுப்பு:தமிழிசை
பெட்டன் நாகனார்

**பெட்டன் நாகனார்** சங்ககால இசையமைப்பாளர்களில் ஒருவர். கடுவன் இளவெயினனார் என்னும் புலவர் பாடிய இரண்டு பரிபாடல்களுக்கு  இவர் இசையமைத்துப் பாடியுள்ளார்.திருமாலைப் போற்றும் இந்த இரு பாடல்களுக்கும் **பாலைபண்** கூட்டிப் பாலையாழ் இசையோடு பாடியிருக்கிறார். 
* பெட்டன் என்னும் சொல் பெரிதும் விரும்பத் தக்கவன் என்னும் பொருளைத் தரும். நாகன் என்னும் சொல்லுக்கு இளமைநலம் மிக்கவன் என்பது பொருள். 
;இப் பாடல்களிலுள்ள இசையின்பப் பகுதிகளுக்கு எடுத்துக்காட்டு
1
:மாஅயோயே! மாஅயோயே!
:மறு பிறப்பு அறுக்கும் மாசு இல் சேவடி
:மணி திகழ் உருபின் மாஅயோயே! (பரிபாடல் 3 அடி 1,2, 3)
2
:செவ்வாய் உவணத்து உயர் கொடியோயே!
:கேள்வியுள் கிளந்த ஆசான் உரையும்,
:படி நிலை வேள்வியுள் பற்றி ஆடு கொளலும்,
:புகழ் இயைந்து இசை மறை உறு கனல் முறை மூட்டித்
:திகழ் ஒளி ஒண் சுடர் வளப்பாடு கொளலும்,
:நின் உருபுடன் உண்டி;
:பிறர் உடம்படுவாரா
:நின்னொடு புரைய
:அந்தணர் காணும் வரவு. (பரிபாடல் 2 அடி 60 முதல் 63)
திருமாலின் உருவமும், உணவும், வெளிப்பாடும் இவற்றில் கூறப்பட்டுள்ளன.

## அடிக்குறிப்பு

பகுப்பு:தமிழிசைக் கலைஞர்கள்
மருத்துவன் நல்லச்சுதனார்

**மருத்துவன் நல்லச்சுதனார்** சங்ககால இசையமைப்பாளர்களில் ஒருவர். இவர் கிட்டியுள்ள பரிபாடல்களில் ஆறு பாடல்களுக்கு இசையமைத்து அவற்றைப் பாடிவந்தவர். 

இந்த இசையமைப்பாளர் வேறு. பரிபாடல் பாடிய நல்லச்சுதனார் வேறு எனக் கொள்வதே சான்றுகளின் அடிப்படையில் கொள்வது பொருத்தமானது. பெயர் ஒப்புமை பற்றி ஒருவர் எனல் ஒருவகை ஊகம்.

பகுப்பு:சங்கப் புலவர்கள்
சான்டி தீவு (நியூ கலிடோனியா)

**சான்டி தீவு** (*Sandy Island*) எனப்படுவது ஆஸ்திரேலியாவிற்கும் நியூ கலிடோனியாவிற்கும் இடையில் பசிபிக் பெருங்கடலின் பவளக் கடல் பகுதியில் உள்ளதாகக் கருதப்படும் ஒரு கற்பனைத் தீவாகும். இந்தத் தீவு பிரபல உலக வலைப்படங்களான கூகிள் மேப்ஸ் போன்றவற்றில் இடம்பிடித்துள்ளது.

இந்தத் தீவு இவ்விடத்தில் இல்லை என்று 2000ம் ஆண்டளவில் ஒரு தனிப்பட்ட நபர் அறிவித்திருந்தாலும் அந்தக் காலத்தில் இந்தச் செய்தி பிரபலமாகவில்லை. ஆயினும் 2012ம் ஆண்டு கடல் ஆராய்ச்சிக்குச் சென்ற அவுஸ்திரேலியக் குழுவினர் பல்வேறு வரைபடங்களில் இருக்கும் வேறுபாட்டை அறிந்து இந்தத் தீவை நேரில் சென்று பார்க்க முடிவெடுத்தனர். அதன்படி அங்கு சென்று பார்த்தபோது அவ்விடத்தில் அந்த தீவு இருக்கவில்லை. தீவு இருந்ததாகக் குறிப்பிட்ட இடத்தில் சுமார் 1400 அடிக்கு கடல் இருந்தமையும் குறிப்பிடத்தக்கது.

## உசாத்துணை

## வெளி இணைப்புகள்
* Maps of Sandy Island through history , டம்ளர்.காம்
* வரைபடத்தில் இருந்த குட்டித் தீவு நிஜத்தில் இல்லை பிபிசி தமிழ்

பகுப்பு:பசிபிக் பெருங்கடல் தீவுகள்
பகுப்பு:புனைவுத் தீவுகள்
டைட்டன் (மீத்திறன் கணினி)

**டைட்டன்** (*Titan*) என்பது கிரே நிறுவனத்தினால் உருவாக்கப்பட்டு, அறிவியல் ஆய்வுகளுக்காக ஓக் ரிச் நசனல் லபோரட்டரியில் அமைக்கப்பட்டிருக்கும் ஓர் மீத்திறன் கணினி ஆகும். டைட்டன் ஓக் ரிச் நசனல் லபோட்டரியில் முன்னைய *யக்குவார்* மீத்திறன் கணினியின் மேம்பட்டதும், மையச் செயற்பகுதிக்கு மேலதிகமாக ஓவியக்கலை மையச் செயற்பகுதி பயன்படுத்துவதும் ஆகும். இது ஒக்டோபர் 2011 இல் அறிவிக்கப்பட்டு, ஒக்டோபர் 2012 இல் செயற்பாட்டிற்கு வந்தது

## உசாத்துணை

## வெளி இணைப்புகள்
*Introducing Titan
*Oak Ridge Leadership Computing Facility homepage

பகுப்பு:கணினி வகைகள்
டெராபைட்டு

**டெராபைட்டு** அல்லது **ரெறாபைற்று** (*terabyte*) என்பது அனைத்துலக முறை அலகுகளின் "டெரா" என்னும் முன்னொட்டை பைட்டு என்பதோடு சேர்ப்பதால் உருவானதாகும். இது கணினிகளின் தகவல் அளவு மற்றும் சேமிப்பளவைக் குறிப்பதற்காகப் பயன்படுகின்றது. டெரா என்பது 1012 என அனைத்துலக முறை அலகுகள் குறிப்பிடுகின்றது. ஆகவே,

:1 டெராபைட்டு =  
:::(அல்லது)
:1 டெராபைட்டு = 1 ரில்லியன் பைட்டுக்கள் 
:::(அல்லது) 
:1 டெராபைட்டு = 1000 கிகாபைட்டுக்கள் ஆகும்.

இரும முன்னொட்டில்,

:1 டெராபைட்டு =0.9095 டெபிபைட்டு = 931.32 கிபிபைட்டு ஆகும்.

இந்த அளவிற்கான குறியீடு **டெ.பை** (*TB*/*TByte*) எனப்படும்.

பகுப்பு:தகவற்தொழினுட்ப அலகுகள்
கிகாபைட்டு

**கிகாபைட்டு** (*Gigabyte*) என்பது அனைத்துலக முறை அலகுகளின் கிகா என்னும் முன்னொட்டை பைட்டு என்பதோடு சேர்ப்பதால் உருவானதாகும். இது கணினிகளின் தகவல் அளவு மற்றும் சேமிப்பளவைக் குறிப்பதற்காகப் பயன்படுகின்றது. கிகா என்பது 109 என அனைத்துலக முறை அலகுகள் குறிப்பிடுகின்றது. ஆகவே,

:1 கிகாபைட்டு = 

இந்த அளவிற்கான குறியீடு **கி.பை** (*GB*/*GByte*) ஆகும்.

பகுப்பு:தகவற்தொழினுட்ப அலகுகள்
ஒல்லையூர் கிழான்

ஒல்லையூர் கிழான் என்பவன் ஒல்லையூரில் வாழ்ந்த பெருமகன். இவனது மகன் பெருஞ்சாத்தன். இந்தப் பெருஞ்சாத்தனை வென்று ஒல்லையூரைக் கைப்பற்றியவன் ஒல்லையூர் தந்த பூதப்பாண்டியன். 

ஒல்லையூர் மக்களின் தலைவன் ஒல்லையூர் கிழான். இந்த ஒல்லையூர் மன்னர் ஒருவராலும் இவனுக்கு வழங்கப்பட்டிருக்கலாம். இவனது மகன் பெருஞ்சாத்தன் தன்னாட்சி நிறுவ முயன்ற காலத்தில் பூதப்பாண்டியன் ஒல்லையூரைக் கைப்பற்றித் தன் நாட்டுடன் இணைத்துக்கொண்டான்.

பகுப்பு:சங்ககால அரசர்கள்
ஓருனெதியித்தெப்பு

**ஓர்னெட்யித்தெஃபு** (Hornedjitef) என்பவர், பண்டை எகிப்தை ஆண்ட கிரேக்க தாலமி வம்ச பார்வோன் மூன்றாம் தாலமியின் ஆட்சிக் காலத்தில் (கிமு 246-222) கர்னக் நகரத்தில் இருந்த அமுன் கோயிலின் மதகுரு ஆவார். இவர் எகிப்தின் தீபை நகரத்தின் அசாசிஃப் பகுதியில் இருந்து அகழ்ந்து எடுக்கப்பட்ட, தொடக்க தொலமியர் காலத்து வேலைப்பாடுகளுடன் கூடிய கல் சவப்பெட்டி, மரச்சவப் பெட்டி, மம்மி, மம்மியின் முகமூடி போன்றவற்றின்  மூலமாக அறியப்பட்டவர். இத்தொல்பொருட்கள் இப்போது பிரித்தானிய அருங்காட்சியகத்தில் உள்ளன. 2010 ஆம் ஆண்டில், பிரித்தானிய அருங்காட்சியகமும், பிபிசியும் இணைந்து செயற்படுத்திய "100 பொருட்களில் உலக வரலாறு" என்னும் திட்டத்தில், உலக வரலாற்றைக் கூறுவதற்காக முதலாவதாகத் தெரியப்பட்டவை இப்பொருட்களே.

மேற்சொன்ன பொருட்களுடன், இவரது கல்லறையில் வேறு பல பொருட்களும் காணப்பட்டன. இவற்றுள் பாபிரஸ் தாளில் எழுதிய இறந்தோர் நூல், இப்தா-சோக்கர்-ஒசிரிசுவின் நிறந்தீட்டிய மரச்சிலையும்  அடங்கும்.

## குறிப்புகள்

## வெளியிணைப்புகள்
*பிரித்தானிய அருங்காட்சியகத்தில் உள்ள ஓர்னெட்யித்தெஃபுவின் வெளிப்புறப் பிணப்பெட்டி 
*இடம் பொருள் மனிதர் விலங்கு: ஒரு பெட்டி வளர முடியுமா?

பகுப்பு:எகிப்தின் வரலாறு
பகுப்பு:எகிப்தியர்கள்
பகுப்பு:எலனியக் காலம்
பகுப்பு:தாலமி வம்சம்
நீந்தும் கலைமான்

**நீந்தும் கலைமான்** (*Swimming Reindeer*) என்பது, தற்போது பிரித்தானிய அருங்காட்சியகத்தில் உள்ள, 13,000 ஆண்டுகள் பழமையான ஒரு சிற்பத்தைக் குறிக்கும். மாமூத் தந்தத்தின் நுனிப் பகுதியில், இரண்டு கலைமான்கள் நீந்துவது போல் செதுக்கப்பட்டுள்ள இச் சிற்பம் பிரான்சில் கண்டெடுக்கப்பட்டது. இச் சிற்பத்தை 1866 ஆம் ஆண்டில் இரண்டு துண்டுகளாகக் கண்டுபிடித்தனர். ஆனால், 20 ஆம் நூற்றாண்டின் தொடக்கத்திலேயே அபே என்றி பிரேயில் என்பவர் இவ்விரு துண்டுகளும் பொருந்தக்கூடியன என்றும் அவை, இரண்டு கலைமான்கள் ஒன்றின் பின்னால் இன்னொன்று நீந்துவதுபோல் அமைந்த ஒரே சிற்பத்தின் பகுதிகள் என்றும் உணர்ந்தார்.

## அடிக்குறிப்புகள்

பகுப்பு:பிரித்தானிய அருங்காட்சியகத்தில் உள்ள பொருட்கள்
பகுப்பு:தொல்பழங்காலச் சிற்பங்கள்
சுப்பிறீம் சட்-1

**சுப்ரீம்சட்-1** அல்லது **சைனாசட் 12** (*SupremeSAT-I*, *ChinaSat 12* அல்லது *Zhongxing 12/ZX 12*) சீனா நிறுவனமான *சைனா கிறேட் வோல் இன்டச்ரீ கோப்பறேசன்* மற்றும் இலங்கை நிறுவனம் *சுப்ரீம்சட்* ஆகியவற்றுக்குச் சொந்தமான தொடர்பாடல் செயற்கைக்கோள் ஆகும். இது சீனா, கிழக்காசியா, தெற்காசியா, மத்திய கிழக்கு, ஆப்பிரிக்கா, அவுஸ்த்திரேலியா, சீன கடற்பகுதி, இந்து சமுத்திரப் பிராந்தியம் ஆகியவற்றுக்கான தொடர்பாடல் சேவையினை வழங்க வல்லது. இது புவியிணக்கப்பாதை 87.5° கிழக்கில் அமையும். தலெஸ் அலெனியா ஸ்பேஸ் நிறுவனத்தினால் வடிவமைக்கப்பட்ட இது 15 வருட வாழ்நாட்களைக் கொண்டது. இது இலங்கையின் முதலாவது பகுதியாக உரிமைகொள்ளும் செயற்கைக்கோள் ஆகும். இதன் மூலம் இலங்கை செயற்கைக்கோள் உடைய 45வது நாடும், அதன் பிராந்தியத்தில் இந்தியா, பாக்கித்தானுக்கு அடுத்த மூன்றாவது நாடும் ஆகும்.

சுப்பிறீம் சட் இலங்கையின் முதலாவது செய்மதி செயற்படுத்தும் நிறுவனம் ஆகும். சுப்பிறீம் சட்-1 நவம்பர் 22, 2012 அன்று விண்ணுக்கு ஏவப்பட உத்தேசிக்கப்பட்டது. ஆனால் சீரற்ற காலநிலை மற்றும் தொழில்நுட்பக் காரணங்களால் நவம்பர் 27, 2012க்குப் பிற்போடப்பட்டது இலங்கை மற்றும் சீன நாட்டுக் கொடிகளைத் தாங்கியதாக இது வலம்வர உள்ளது.

## உசாத்துணை

பகுப்பு:செயற்கைக் கோள்கள்
1777

**1777**  (**[[ரோம எண்ணுருக்கள்|MDCCLXXVII]]**) ஒரு புதன்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் ஞாயிற்றுக் கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* ஜனவரி 15 - அமெரிக்கப் புரட்சிப் போர்: வெர்மொண்ட் விடுதலையை அறிவித்தது.
* ஜனவரி 16 - வெர்மொண்ட் நியூயோர்க்கில் இருந்து விடுதலையை அறிவித்தது.
* செப்டம்பர் 26 - பிரித்தானியப் படைகள் பிலடெல்பியா நகரை முற்றுகையிட்டுக் கைப்பற்றினர்.
* செப்டம்பர் 27 - பென்சில்வேனியாவின் லான்காஸ்டர் நகரம் இந்த ஒரு நாள் மட்டும் ஐக்கிய அமெரிக்காவின் தலைநகராக இருந்தது.
* அக்டோபர் 4 - அமெரிக்கப் புரட்சி: பிலடெல்பியாவின் ஜெர்மண்டவுன் என்ற இடத்தில் இடம்பெற்ற போரில் ஜோர்ஜ் வாஷிங்டனின் படைகளை சேர் வில்லியம் ரோவின் பிரித்தானியப் படைகள் தோற்கடித்தன.
* டிசம்பர் 24 - கிரிட்டிமட்டி தீவு ஜேம்ஸ் குக்கினால் கண்டறியப்பட்டது.

## பிறப்புகள்
* சனவரி - வில்லியம் பார்டன் இங்கிலாந்து அணியின் துடுப்பாட்டக்காரர். (இ. 1825)
* பிப்ரவரி 22 - ஜான் பென்னெட் இங்கிலாந்து அணியின் துடுப்பாட்டக்காரர். (இ. 1857)
* ஏப்ரல் 30 - கார்ல் ஃப்ரெடெரிக் காஸ், கணிதவியலர் (இ. 1855)
* மே 11 - சாமுவெல் பிரிட்ஜர் இங்கிலாந்து அணியின் துடுப்பாட்டக்காரர்.
* சூலை 1 - வில்லியம் ஜெப்ரீஸ் இங்கிலாந்து அணியின் துடுப்பாட்டக்காரர்.
* ஆகத்து 14 - ஆன்சு கிருத்தியான் ஆர்ஸ்டெட் என்பவர் ஒரு தானீசிய இயற்பியல் மற்றும் வேதியியல் ஆய்வாளர். (இ. 1851)
* செப்டம்பர் 24 - இரண்டாம் சரபோஜி அல்லது சரபோஜி மாமன்னர், போன்ஸ்லே வம்சத்தை சேர்ந்த தஞ்சாவூர் மராத்திய இராச்சியத்தின் மன்னர்களுள் ஒருவர். (இ. 1832)
* முதலாம் அலெக்சாந்தர், உருசியப் பேரரசர் (இ. 1825)
* பிரான்சிசு வைட் எல்லிசு 1810 ஆம் ஆண்டு முதல் 1819 ஆண்டு வரை சென்னை மாகாணத்தில் பிரித்தானிய அரசின் கீழ் பணியாற்றிய அதிகாரி. (இ. 1819)

## இறப்புகள்
* ஜூன் 1 - இயூஸ்ட்டேக்கீயஸ் டி லனோய் பெல்ஜியம் நாட்டைச் சேர்ந்த ஒரு ஃபிளெமியர் (Flemish) ஆவார். டச்சுக் கிழக்கிந்தியக் கம்பனியின் வணிக நிலையொன்றை இந்தியாவின் மேற்குக் கரையில் உள்ள குளச்சலில் நிறுவுவதற்காக அக்கம்பனியின் கடற்படைத் தளபதியாக அனுப்பட்டவர். (பி. 1715)

## 1777 நாட்காட்டி

## மேற்கோள்கள்

பகுப்பு:1777
ஊதாமனை

**ஊதாமனை** அடுப்பு ஊதுவதற்காகப் பயன்படும் ஒரு கருவியாகும். மர விறகுகள் அல்லது குச்சிகள் அல்லது மரப்பொடிகள் இவைகளைக் கொண்டு நெருப்பு அல்லது அடுப்பு மூட்டப்படும்போது (எரிக்கப்படும் போது) எளிதில் தீப்பற்றிக் கொள்வதற்காக ஊதும் ஒரு கருவியாகும். இது இரும்பால் செய்யப்பட்ட நீளக்குழல் போன்ற அமைப்பில் காணப்படும். எனவே இது **ஊதுகுழல்** எனவும் அழைக்கப்படுகிறது. 

இதன் ஒரு முனையில் விசையுடன் காற்றினை வாய்வழியாக லேசாக எரிந்து கொண்டிருக்கும் அடுப்புக்குள்  பல முறை ஊதுவர். இதானல் லேசாக எரிந்து (கனன்று) கொண்டிருக்கும் தீயானது மேலும் நன்கு எரியவதற்கான காற்று அடுப்பிற்குள் செலுத்தப்பட்டு தீ நன்கு எரியும். 

விறகடுப்புக்கள் வேகமாக மறைந்து வரும் இக்காலச்சூழலில் இதன் பயன்பாடும் மிகவும் குறைவாகவே உள்ளது.

பகுப்பு:தமிழர் பயன்பாட்டுப் பொருட்கள்
சங்ககாலச் சிற்பங்கள், திருப்பரங்குன்றம்

திருப்பரங்குன்றத்து முருகன் கோயிலில் **சங்க காலச்சிற்பங்கள்** காணப்படுவதைப்  பரிபாடல் பாடலொன்று குறிப்பிடுகிறது. இவை கல்லில் வடிக்கப்பட்ட புடைப்போவியங்கள். இரண்டு கதைகளை விளக்கும் இந்தச் சிற்பங்கள் இருந்தது பற்றிய குறிப்புகள் அப்பாடலில் வருகின்றன. 

## பாடல் தரும் செய்தி
காமன், இரதி ஆகியோர் சிற்பங்கள் தனித்தனியாகவும், தழுவிநிற்கும் காட்சியாகவும் சிற்பங்கள் வடிக்கப்பட்டிருந்தன. (உடலியல் இன்பத்திற்கான ஆண் வடிவம் காமன் என்றும் பெண் வடிவம் இரதி என்றும் அழைக்கப்படுவது வடநூல் கதை வழக்கு. தமிழில் இவை குறிஞ்சித்திணையின் உரிப்பொருள்.) விழாக் காலத்தில் அங்குச் சென்றவர்களில் சிலர் அச்சிற்பங்களைப் பார்த்து இவை என்ன என்று வினவ, தெரிந்தவர்கள் அவற்றை விளக்கிச் சொல்வதாகப் பாடல் அமைந்துள்ளது.  

பதிலளித்தோர், கவுதம முனிவனின் மனைவி அகலிகை. கவுதமன் உருவம் கொண்டு வந்த இந்திரன் அகலிகையை ஏமாற்றி அவளோடு புணர்ந்தான். வெளியில் சென்ற கவுதமன் திரும்பியபோது உண்மை வெளியாயிற்று. இந்திரன் பூசை(பூனை) உருவம் கொண்டு நழுவினான். கவுதம முனிவன் சினம் கொண்டு இருவரையும் சபிக்க அகலிகை கல்லானாள். எனும் கதையை விளக்கும் சிற்பங்கள் இவை என  உரைத்ததைப் பாடல் சுட்டுகிறது. 

பாடல் குறிக்கும் கதைப் புராணக் கதை. இதில் ஏமாற்றுப் புணர்ச்சி உள்ளதால் தமிழில் வரும் மருதத்திணையின் உரிப்பொருளோடு ஒப்பிட முடியாது.

## அடிக்குறிப்பு

பகுப்பு:சங்க காலம்
கேப்ஸ்யூல் எண்டோஸ்கோபி

thumb|right|160px|மாத்திரையின் புகைப்படம்
thumb|right|160px|எண்டோஸ்கோபி காப்ஸ்யூலின் புகைப்படக்கருவி முனை.
**கேப்சியூல் எண்டோஸ்கோப்பி,** (*Capsule endoscopy*) மருத்துவத்தில் செரிமானத் தொகுதியைக் காணொளியாகப் பதிவு செய்யப் பயன்படுத்தப்படும் ஒரு புதிய வழியாகும். மாத்திரை வடிவில் ஒரு சிறிய புகைப்படக்கருவி பயன்படுத்தப்படுகிறது. இம்மாத்திரை வடிவப் புகைப்படக்கருவி 27மிமீ நீளமும் 11மிமீ விட்டமும் கொண்டது. ஒரு நோயாளி விழுங்கிவிடும் மாத்திரை போன்ற புகைப்படக்கருவி பின்னர், அவரது இரைப்பை குடல் உள்ளே படங்களை எடுக்கும். காப்ஸ்யூல் எண்டோஸ்கோபி முறை மற்றைய எண்டோஸ்கோபி முறைகளால் பார்க்க முடியாத சிறுகுடல் பகுதியைக்கூட ஆய்வுசெய்ய உதவுகிறது.

பெரும்பாலும் இந்த வகையான பரிசோதனைகள் இரத்தக்கசிவு மற்றும் வயிற்றுவலிக்கான காரணங்களைக் கண்டறிய உதவுகிறது. இந்த வகையான நடைமுறை அமெரிக்க உணவு மற்றும் மருந்து நிர்வாகத்தால் (FDA) 2001 ஆம் ஆண்டு ஏற்றுக்கொள்ளப்பட்டது.

## மேற்கோள்கள்

பகுப்பு:மருத்துவ சோதனைகள்
பகுப்பு:உள்நோக்கியியல்
பகுப்பு:21-ஆம் நூற்றாண்டுக் கண்டுபிடிப்புகள்
சங்ககாலச் சமையல் நூல்

தமிழில் எழுதப்பட்ட சமையல் நூல் ஒன்று சங்ககாலத்தில் இருந்ததைச் சிறுபாணாற்றுப்படை என்னும் நூல் குறிப்பிடுகிறது. ஓய்மானாட்டு நல்லியக்கோடன் பாணர்களுக்கு விருந்து படைக்கும்போது இந்த நூலிலுள்ள முறைமை வழுவாமல் சமைக்கப்பட்ட உணவை இட்டான் என்கிறது. 

இந்த நூல் **அருச்சுனனின்** அண்ணன் **வீமனால்** எழுதப்பட்டதாம். இது வடமொழி நூலின் தமிழாக்கம் போலும். 

## அடிக்குறிப்பு

பகுப்பு:சங்க காலம்
குறும்பியன்

**குறும்பியன்** சங்ககால மன்னர்களில் ஒருவன். புலவர் பரணர் இவனைப் பற்றிய செய்திகளைத் தருகிறார். 
இவன் 'வளங்கெழு தானைக் கொற்றக் குறும்பியன்' எனப் போற்றப்பட்டுள்ளான். இவனது படைத்தலைவன் திதியன்.

அன்னி மிஞிலி என்பவள் கோசர்குடிப் பெண். இவளது தந்தை வயலை உழுதபின் உழுத எருதுகளை மேய விட்டிருந்தான். உழுத களைப்பால் அவன் சற்றே அயர்ந்துவிட்டான். அந்த நேரத்தில் அவன் மாடுகள் அருகிலிருந்த பசுமையான வரகுப் பயிர்களை மேய்ந்துவிட்டன. வயல்காரன் ஊர் முது கோசர்களிடம் முறையிட்டான். ஊர் முது கோசர் அன்னி மிஞிலியின் தந்தையை நன்றாக அடித்தனர். அத்துடன் விடாமல், மாடுகள் மேயப் பார்த்துக்கொண்டிருந்தான் எனத் தீர்மானித்து, அவனது இரண்டு கண்களையும் தோண்டிவிட்டனர்.

தந்தைக்கு இழைத்த கொடுமையைப் பொறாத மகள் இந்தக் குறும்பியனிடம் முறையிட்டாள். குறும்பியன் தன் படைத்தலைவன் திதியனை அனுப்பிக் கோசர் கொட்டத்தை அடக்கினான். 
## அடிக்குறிப்பு

பகுப்பு:சங்ககால அரசர்கள்
சனனி ஐயர்

**சனனி ஐயர்** (*Janani Iyer*) என்பவர் ஓர் இந்தியத் திரைப்பட நடிகை. பல்வேறு தமிழ் தொலைக்காட்சி விளம்பரங்களில் நடித்துள்ள இவர், அவன் இவன் திரைப்படத்தின் மூலம் பிரபலமானார்.

## ஆரம்ப வாழ்க்கை
சனனி ஐயர் சென்னையில் உள்ள ஓர் தமிழ்க் குடும்பத்தில் பிறந்து, வளர்ந்தார். சென்னை கோபாலபுரத்திலுள்ள தயானந்த ஆங்கிலோ வேதப்பாடசாலையில் பள்ளிப்படிப்பை படித்து முடித்தார். பின்னர் சென்னையில் உள்ள சவீதா பொறியியல் கல்லூரியில் கணினி அறிவியல் பாடத்தினைப் படித்து முடித்தார்.

## தொழில்
சனனி படிப்பிற்கு பின்னர், வடிவழகில் கவனம் செலுத்தினார். சுமார் 150-க்கும் மேற்பட்ட பிராந்திய விளம்பரங்களில் வடிவழகியாகத் தோன்றியிருக்கிறார். எனினும் எப்போதும் நடிகையாக கனவு கண்டதாகவும் நடிப்பினை வாழ்வின் பேரார்வமாக கருதுவதாகவும் அவர் கூறினார்.

## திரைப்படங்கள்
* திரு திரு துரு துரு (துணை நடிகை)
* விண்ணைத்தாண்டி வருவாயா (துணை நடிகை)
* அவன் இவன் (முதல் படம்)
* பாகன்
* தெகிடி
* அதே கண்கள்
* முப்பரிமாணம்
* பலூன்
* விதி மதி உல்டா
* தர்மபிரபு
* கூர்மன்
* வேழம்
* பகீரா
* கருங்காப்பியம்
* இப்படிக்கு காதல்
* ஹாட் ஸ்பாட்
* தொலைக்காட்சி
* யாக்கைத்திரி (படப்பிடிப்பில்)
* முன்னறிவான் (படப்பிடிப்பில்)

## தொலைக்காட்சி
* பிக்பாஸ் 2 (2018)
* பிக்பாஸ் 3 (2019, சிறப்பு விருந்தினர்)
* ஆனந்த விகடன் சினிமா விருதுகள் (2020, தொகுப்பாளர்)
* சூப்பர் சிங்கர் (2024, சிறப்பு விருந்தினர்)

## வலைத் தொடர்
* மைத்ரி (2023, டிஸ்னி ஹாட்ஸ்டார்)

## மேற்கோள்கள்

பகுப்பு:வாழும் மக்கள்
பகுப்பு:1989 பிறப்புகள்
பகுப்பு:1987 பிறப்புகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:சென்னை நடிகைகள்
குழு

**குழு** (*group*) என்பது இரண்டுக்கு மேற்பட்டவை சேர்ந்து இருப்பதை குறிப்பதற்குப் பயன்படுத்தப்படுகிறது.

## கணிதம்
* குலம்
** குலக் கோட்பாடு

## அறிவியல்

**வேதியியல்**
* வேதி வினைக்குழு
* நெடுங்குழு (தனிம அட்டவணை)

**உயிரியல்**
* பயிரிடும்வகைப் பிரிவு

**அண்டவியல்**
** உட் குழு

## சமூகவியல்
* குழு நடவடிக்கை
* குழு நடத்தை
* இனக் குழு
* குடும்பம்

## கணியமும் இணையமும்
* கூகிள் குழுமம்
* முகநூல் வசதிகள்

## வேறு
* அமைப்பு
மனோபாலா

**பாலச்சந்தர்** என்பவர் தமிழ் திரையுலகில் **மனோபாலா** (8 திசம்பர் 1953 – 3 மே 2023) என நன்கு அறியப்பட்டவர் ஆவார். இவர் தமிழ்த் திரைப்பட இயக்குநரும் நடிகரும் தயாரிப்பாளரும் யூடியூப்பரும் ஆவார். தென்னிந்திய திரைப்பட உலகின் சிறந்த நகைச்சுவை நடிகராகவும் திகழ்ந்தார்.

மனோபாலா 1970களின் முற்பகுதியில் தமிழ் திரையுலகில் தனது வாழ்க்கையைத் தொடங்கினார். இவர் கமல்ஹாசன் மற்றும் பாரதிராஜாவுடன் 1979-ல் "புதிய வார்ப்புகள்" திரைப்படத்தின் உதவி இயக்குநராக பணியாற்றியுள்ளார்.

## தொழில்
மனோபாலா 40 திரைப்படங்களையும், 16 தொலைக்காட்சித் தொடர்களையும் 3 தொலைக்காட்சித் திரைப்படங்களையும் இயக்கியுள்ளார். ஜூலை 2009 வரை 175 திரைப்படங்களில் நடித்துள்ளார். நடிகரும் இயக்குநருமான மனோபாலா தன்னுடைய 69 ஆவது வயதில் காலமானார்.

### நடித்துள்ள திரைப்படங்கள்

### இயக்கிய படங்கள்
# *[[ஆகாய கங்கை (திரைப்படம்)|ஆகாய கங்கை]]*- (1982)
# *நான் உங்கள் ரசிகன்*- (1985)
# *[[பிள்ளைநிலா]]*- (1985)
# *[[பாரு பாரு பட்டணம் பாரு]]*- (1986)
# *டிசம்பர் 31* (கன்னடம்) - (1986) 
# *[[தூரத்துப் பச்சை]]*- (1987)
# *[[ஊர்க்காவலன்]]*- (1987)
# *[[சிறைப்பறவை]]*- (1987)
# *[[என் புருஷன்தான் எனக்கு மட்டும்தான்]]*- (1988)
# *[[மூடு மந்திரம்]]*- (1989)
# *[[மல்லுவேட்டி மைனர்]]*- (1990)
# *[[வெற்றி படிகள்]]*- (1991)
# *[[மூன்றெழுத்தில் என் மூச்சிருக்கும்]]*- (1991)
# *செண்பகத் தோட்டம்*- (1992)
# *[[முற்றுகை (திரைப்படம்)|முற்றுகை]]*- (1993)
# *[[பாரம்பரியம் (திரைப்படம்)|பாரம்பரியம்]]*- (1993)
# *கருப்பு வெள்ளை*- (1993)
# *[[நந்தினி (திரைப்படம்)|நந்தினி]]*- (1997)
# *[[அன்னை (2000 திரைப்படம்)|அன்னை]]*- (2000)
# *[[சிறகுகள் (திரைப்படம்)|சிறகுகள்]]*- (2001) (தொலைக்காட்சித் திரைப்படம்)
# *[[நைனா]]*-(2002)

## மேற்கோள்கள்

## வெளி இணைப்புகள்
* [[ஐ.எம்.டி.பி இணையத்தளம்] ]

பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்பட இயக்குநர்கள்
பகுப்பு:1953 பிறப்புகள்
பகுப்பு:2023 இறப்புகள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:தமிழ்நாட்டுத் திரைப்படத் தயாரிப்பாளர்கள்
பகுப்பு:கன்னியாகுமரி மாவட்ட மக்கள்
அனுராதபுரம் தேர்தல் மாவட்டம்

**அனுராதபுரம் தேர்தல் மாவட்டம்** (*Anuradhapura electoral district*) எனப்படுவது இலங்கையின் 1978 அரசியலமைப்பின் படி வாக்களிப்புக்காக அமைக்கப்பட்ட 22 தேர்தல் மாவட்டங்களில் ஒன்றாகும். இலங்கை நாடாளுமன்றம், மாகாணசபைகள் போன்றவற்றுக்கு உறுப்பினர்களைத் தெரிவு செய்வதற்காக உருவாக்கப்பட்ட ஒரு புவியியல் அலகு. இத்தேர்தல் மாவட்டம் 

இத்தேர்தல் மாவட்டம் வடமத்திய மாகாணத்தின் அனுராதபுரம் நிருவாக மாவட்டத்தை மட்டும் உள்ளடக்கிய அலகாகும். இலங்கை நாடாளுமன்றத்துக்கான 225 உறுப்பினர்களில் இம்மாவட்டத்தில் இருந்து 9 பேர் தேர்ந்தெடுக்கப்படுகின்றனர். 2010 ஆம் ஆண்டில் இத்தேர்தல் மாவட்டத்தில் 579,261 பேர் வாக்களிக்கத் தகுதி பெற்றிருந்தனர்.

## தேர்தல் தொகுதிகள்

# அனுராதபுரம் கிழக்கு தேர்தல் தொகுதி
# அனுராதபுரம் மேற்கு தேர்தல் தொகுதி
# மதவாச்சி தேர்தல் தொகுதி
# ஒரவபொத்தான தேர்தல் தொகுதி
# கலாவெவ தேர்தல் தொகுதி
# மிகிந்தல தேர்தல் தொகுதி
# கெகிராவ தேர்தல் தொகுதி

## மேற்கோள்கள்


பகுப்பு:இலங்கையின் தேர்தல் மாவட்டங்கள்
பகுப்பு:அனுராதபுரம் மாவட்டம்
யவனிகா ஸ்ரீராம்

**யவனிகா ஸ்ரீராம்** (பிறப்பு: 1962) தமிழகத்தைச் சேர்ந்த எழுத்தாளரும், கவிஞரும் ஆவார். அத்தோடு விமர்சகராகவும், கட்டுரை மற்றும் சிறுகதை எழுத்தாளராகவும் அறியப்படுகிறார். தமிழில் அரசியல் மற்றும் பாலுமை சார்ந்த கவிதைகள் எழுதுபவர். தமிழ்நாட்டின் பல கல்லூரிகளில் நவீன கவிதைகள் பற்றி வகுப்பெடுக்கிறார்.

## வாழ்க்கைச் சுருக்கம்
தமிழ்நாட்டில் திண்டுக்கல் மாவட்டத்திலுள்ள சின்னாளப்பட்டி என்னும் ஊரில் 1962ம் ஆண்டு ராமசாமி-மகமாயி அம்மாள் ஆகியோருக்கு இரண்டாவது மகனாகப் பிறந்தார். சின்னாளப்பட்டி தேவாங்கர் ஆண்கள் உயர்நிலைப் பள்ளியில் பள்ளி இறுதி வகுப்பு வரை முடித்தார். தன் 19ம் வயதில் இலக்கியத்தினுள் நுழைந்தார். கம்பர், பாரதி, பாரதிதாசன் ஆகியோரின் வழியே கவிதையில் ஆர்வத்தை வளர்த்துக் கொண்டவர். தனது தந்தையின் குடும்ப வணிகத்தை மேற்கொண்டு தமிழ்நாடு முழுக்கப் பயணித்தார். அதே வணிகக் காரணங்களுக்காக கிழக்காசிய நாடுகளுக்கும் இந்தியாவின் வடமேற்கு மாநிலங்களுக்கும் பன்முறை பயணம் செய்ததில் சேகரித்த காட்சிப் பின்னணிகளைக் கொண்டு பிரித்தானியக் காலனிய ஆதிக்கத்திற்கும் நாடு சுதந்திரமடைவதற்கும், பிறகு 1990களில் அறிமுகமான பொருளாதாரத் திறப்பிற்கும் அதன் விளைவான பின் காலனித்துவத்திற்கும் தனது மொழியின் இலக்கியத் தொன்மங்களுக்கும் இடையே நிலம் உடல் ஆகியவற்றை மீட்டெடுக்கும் வகையில் தன் படைப்புகளை அறிமுகப்படுத்துகிறார்.

பிற்காலத்தில் சுந்தர ராமசாமி, ஞானக்கூத்தன், கலாப்ரியா, ரமேஷ்-பிரேம், பிரம்மராஜன், சுகுமாரன், சேரன், ஆத்மாநாம் போன்றோரின் தாக்கத்தில் நவீன கவிதைக்குள் வந்தார். தமிழில் தன்னைப் ‘பின் காலனித்துவக் காலக் கவிஞன்’ என்று அடையாளப்படுத்திக் கொள்கிறார்.

## படைப்புகள்
### கவிதைத் தொகுப்புகள்
*இரவு என்பது உறங்க அல்ல (1998) 
*கடவுளின் நிறுவனம் (2005)
*சொற்கள் உறங்கும் நூலகம் (2007)
*திருடர்களின் சந்தை (2009)
*காலத்தில் வராதவன் (2010) [ தேர்ந்தெடுக்கப்பட்ட கவிதைகளின் தொகுப்பு ]

### கட்டுரைத் தொகுப்பு
*நிறுவனங்களின் கடவுள் (2011)

## வெளி இணைப்புகள்
*http://en.vikatan.com/article.php?aid=24489&sid=696&mid=34

பகுப்பு:1962 பிறப்புகள்
பகுப்பு:தமிழக எழுத்தாளர்கள்
பகுப்பு:தமிழகக் கவிஞர்கள்
பகுப்பு:நவீன தமிழ்க் கவிஞர்கள்
பகுப்பு:வாழும் மக்கள்
பகுப்பு:திண்டுக்கல் மாவட்ட மக்கள்
செபலோட்டசு

**செபலோட்டசு** (Cephalotus) என்பது ஒரு பூச்சி உண்ணும் தாவரம் ஆகும். இத்தாவரம் 'செபலோட்டேசியீ' என்னும் குடும்பத்தைச் சேர்ந்தது. இக்குடும்பத்தில் 'செபலோட்டசு போலிகுலோரிசு' என்ற ஒரு இனம் மட்டுமே தற்போது காணப்படுகிறது. இவை மேற்கு ஆஸ்திரேலியாவில், அல்பேனி என்ற நகரத்தின் சதுப்பு நிலப்பகுதியில் வளர்கிறது. எனவே இதனை 'அல்பேனிச் சாடிச்செடி' எனவும் அழைப்பார்கள். இச்செடிகள்  இப்பகுதியில் காணப்படுவதை முதன்முதலில் 'ஜார்ஜ் சவுண்ட்' என்பவர் கண்டறிந்தார்.

செபலோட்டசு என்றால் கிரேக்க மொழியில் 'தலையை உடையது' என்பது பொருளாகும். பூவின் அடிப்பகுதியில் தலைப்பகுதிகொண்ட மயிர்கள் போன்ற அமைப்பு உள்ளதனால் இத்தாவரம் இப்பெயர் பெற்றது.
## அமைப்பு
இது ஒரு பல பருவச் செடியாகும். இச்செடி 5 முதல் 8 செ. மீ. உயரம் மட்டுமே வளரக்கூடிய மிகச் சிறிய செடியாகும். இதன் தண்டுப்பகுதி தரையில் ஊர்ந்து செல்லும் மட்டத்தண்டு கிழங்கு வகையைச் சேர்ந்தது. இலைகள் தலையை ஒட்டிப் படர்ந்திருக்கும். இவற்றில் இரண்டு வகையான இலைகள் உள்ளன. உள்வட்டத்தில் பூவின் இதழடுக்கு போல் 4 முதல் 6 இலைகள் உள்ளன. இது நீள்முட்டை வடிவத்தில் அமைந்துள்ளது. இந்த இலைகள் சாதாரண இலைகளைப்போல் சூரிய ஒளியின் மூலம் உணவைத் தயாரிக்கின்றன. இலைகளை ஒட்டி வெளிப்புறத்தில் இலையிலிருந்து மாறுபட்டு சாடியாகவோ, கூஜாவாகவோ இலைகள் உள்ளன. இந்தச் சாடிகள் 2.5 முதல் 5 செ. மீ நீளம் கொண்டவை. இது பச்சை, சிவப்பு கலந்த நீலம், வெள்ளை ஆகிய நிறத்துடன் அமைந்துள்ளன. 
சாடியின் வாய்ப்பகுதி குழல் போன்று இருக்கும். இதன் மேல் பகுதியில் மூடி அமைந்துள்ளது. இதில் நரப்புகள் சிவப்பு நிறத்தில் அழகாக இருக்கும். இம்மூடி கீழ்நோக்கி இயங்கும் வகையில் அமைந்துள்ளது. 
குடுவையின் உள் பகுதியில் தண்ணீர் போன்ற திரவம் காணப்படும். 

குடுவையின் வாய் விளிப்புக்குக் கீழே இளம் பச்சையுடன் கூடிய சிவப்புப் புள்ளிகள் காணப்படுகின்றன. இவ்விடத்தில் இனிப்பான வாசனையுடைய தேன் சுரப்பிகள் உள்ளன. இதற்கடுத்த பகுதி வழுவழுப்பாக இருக்கும். இதை வழுக்குப் பகுதி, சறுக்கும்பகுதி என அழைப்பர். ஜாடியின் உள் பகுதியில் சுரப்பிகள் பளபளக்கும் நிறத்தில் கவர்ச்சியாக இருக்கும். இவை கீழ்நோக்கி வளைந்தும், மிகவும் நீண்டு, அடர்த்தியாகவும், மிகமிக மிருதுவாகவும் இருக்கும். இவை பூச்சிகளை செரிக்கக்கூடிய செரிப்பு நீரைச் சுரக்கின்றன. இது போன்ற சுரப்பி மூடிகள் குடுவையின் அடிப்பகுதியில் காணப்படுவதில்லை. 
## உணவூட்டம்
 
சில சமயங்களில் பறக்கும் பூச்சிகள்,குறிப்பாக எறும்புகள் குடுவையின் அழகினால் கவரப்பட்டு, குடுவையின் வாய்ப்புறத்திற்குச் செல்லும். உள்பகுதியில் உள்ள தேன் சுரப்பிகள் மின்னுவதால் தேன் என எண்ணி உள்ளே ஊர்ந்து செல்லும். அங்கே உள்ள வழுக்கும் பகுதியில் இதன் கால் பட்டவுடன் பூச்சி வழுக்கி கீழே விழுந்துவிடும்.பூச்சி மேலே வர முயற்சிக்கும்போது மேலே உள்ள மயிர்கள் தடுக்கின்றன. பிறகு பூச்சிகள் செரிக்கப்படுகின்றன.

இச்செடியின் மையப்பகுதியில் நீண்ட 60 செ.மீ நீளமுடைய காம்பு உள்ளது. இதில் மிகச்சிறிய வெள்ளைப்பூக்கள் உள்ளன. இது பார்ப்பதற்கு கவர்ச்சியாக உள்ளதால் இவற்றை செடிகள் வளர்க்கக்கூடிய கண்ணாடி வீடுகளில் வளர்க்கிறார்கள்.

## ஊனுண்ணித் தாவரங்கள் பகுப்பு

## உசாத்துணை
ஏற்காடு இளங்கோ. ';அதிசயத் தாவரங்கள்', அறிவியல் வெளியீடு. 2002.

## மேற்கோள்களும் குறிப்புகளும்

பகுப்பு:ஊனுண்ணித் தாவரங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்புத் தாவரங்கள்
பகுப்பு:தாவரவியல் பெயருடையக் கட்டுரைகள்
முல்லைத்தீவு தேர்தல் தொகுதி

**முல்லைத்தீவு தேர்தல் தொகுதி** (*Mullaitivu Electorate*) என்பது சூலை 1977 முதல் பெப்ரவரி 1989 வரை இலங்கையில் நடைமுறையில் இருந்த ஒரு அங்கத்தவர் தேர்தல் தொகுதியாகும். இத்தேர்தல் தொகுதி இலங்கையின் வட மாகாணத்தில், முல்லைத்தீவு மாவட்டத்தில் முல்லைத்தீவு நகரை உள்ளடக்கியதாகும்.

1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1989 தேர்தலில் முல்லைத்தீவு தேர்தல் தொகுதி வன்னி தேர்தல் மாவட்டத்தில் உள்ளடக்கப்பட்டது.

## நாடாளுமன்ற உறுப்பினர்கள்

## 1977 தேர்தல்கள்
21 சூலை 1977 இல் நடைபெற்ற 8வது நாடாளுமன்றத் தேர்தல் முடிவுகள்:

இலங்கைத் தமிழ்ப் போராளிகளின் அழுத்தத்தாலும், தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், எக்ஸ். எம். செல்லத்தம்பு உட்பட அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் அவர்கள் அனைவரும் நாடாளுமன்ற இருக்கைகளை இழந்தார்கள்.

## இவற்றையும் பார்க்க
*யாழ்ப்பாணம் தேர்தல் மாவட்டம்
*வன்னி தேர்தல் மாவட்டம்

## மேற்கோள்களும் குறிப்புகளும்

பகுப்பு:இலங்கையின் முன்னாள் தேர்தல் தொகுதிகள்
பகுப்பு:முல்லைத்தீவு
யக்‌ஷியும் ஞானும்

***யக்‌ஷியும் ஞானும்*** 2010-ம் ஆண்டு வெளிவந்த மலையாளத் திரைப்படமாகும். வினையன் இயக்கத்தில் ஆர். ஜி. தயாரிப்பு நிறுவனத்தின் தயாரிப்பில் வெளியானது.

இயக்குநர் வினையனின் திகில்த் திரைப்பட வரிசையில் ஆகாஷ கங்கா, வெள்ளி நக்‌ஷத்திரம் ஆகிய திரைப்படங்களைத் தொடர்ந்து வெளியான திகில்த் திரைப்படம் இது. இத்திரைப்படம் **ஜக்கம்மா** என்ற பெயரில் தமிழில் மொழிமாற்றம் செய்யப்பட்டது.

## கதைக்கரு

இடது|350px|'''ஜக்கம்மா''' சுவரொட்டி|'''ஜக்கம்மா''' சுவரொட்டி
மேக்கனா ராஜ் பேயாகவும், கதையின் நாயகியாகவும் வருகிறார். சமூக கருத்துகளை மையமாக வைத்து ஒரு திகில்த் திரைப்படத்தை உருவாகியுள்ளார் வினயன். திலகன் சோதிடம் கூறுவராக நடித்திருக்கிறார்.

## வெளி இணைப்புகள்
* http://popcorn.oneindia.in/title/6951/yakshiyum-njanum.html
* http://www.nowrunning.com/movie/7293/malayalam/yakshiyum-njanum/index.htm 
* http://tamil.way2movies.com/pics_tamil/Jakkamma-Movie-Stills-10345-137322.html 
* http://www.nowrunning.com/movie/10551/tamil/jakkamma/index.htm 

பகுப்பு:2010 திரைப்படங்கள்
பகுப்பு:2010 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
ரெடிப்.காம்

**ரெட்டிஃப்.காம்** என்பது இணைய வழி செய்தி, பொழுதுபோக்கு மற்றும் வணிக கொள்முதல் தலைவாயிலாகும். இது 1996 இல் "இணையத்தில் ரெட்டிஃப்" என துவங்கப்பட்டது. இதன் தலைமையகம் இந்தியாவின் மும்பையில் அமைந்துள்ளதுடன் அலுவலகங்கள் புதுதில்லி மற்றும் அமெரிக்காவின் நியூயார்க் நகரத்தில் அமைந்துள்ளன.

அலெக்சா தரவரிசைப்படி ரெடிப் 11வது இந்திய வலைவாயிலாக உள்ளது. 316 இற்கும் அதிகமான ஊழியர்களைக் கொண்டுள்ளது. ரெடிப்.காம் இன் மில்லியன் கணக்கான வருகுனர்களில் 89.1% ஆனோர்  இந்தியாவிலிருந்தும், எஞ்சியோர் முதன்மையாக ஐக்கிய அமெரிக்கா (3.4%) மற்றும் சீனாவிலிருந்து வருகின்றனர்.

## மேலும் காண்க
* ரெடிஃப் மெயில்

## மேற்கோள்கள்

*http://www.digitaltribe.in/content/data/view_data.php?cat=1&section_id=20 

## வெளி இணைப்புகள்
* Official website
* Rediffmail explained
குளோவிசு ஈட்டி முனை

**குளோவிசு ஈட்டி முனை** என்பது, வட அமெரிக்கக் குளோவிசுப் பண்பாட்டினர் பயன்படுத்திய எறிவதற்கான ஈட்டி முனைகளைக் குறிக்கும். இத்தகைய ஈட்டி முனைகள் முதன் முதலாக 1929 ஆம் ஆண்டில், நியூ மெக்சிக்கோவில் உள்ள குளோவிசு என்னும் நகரில் கண்டெடுக்கப்பட்டதால் இவற்றுக்கு அந்நகரின் பெயரைத் தழுவிப் பெயரிடப்பட்டது. இவை 13,500 ஆண்டுகளுக்கு முற்பட்ட பழமிந்தியக் காலத்தைச் சேர்ந்தவை.

பக்கத்தில் காணப்படுவது நடுத்தர அளவு கொண்ட ஒரு வேல்வடிவக் குளோவிசு முனையாகும். இவற்றின் பக்கங்கள் வளைவானதாக இருப்பதுடன், விளிம்பு வழியே கவனமாக அழுத்தம் கொடுத்து செதுக்கப்பட்டிருக்கும். முனையின் அடிப்புறம் அல்லது நடுப்பகுதி அகலம் கூடிய பகுதியாக அமைந்திருக்கும். இதன் அடிப்பக்கம் உள்வளைந்த வடிவில் இருக்கும். இதன் விளிம்பின் ஒரு பக்கத்தில் அல்லது இது பக்கங்களிலுமே தவாளிச் செதுக்கு இருக்கும்.

## இவற்றையும் பார்க்கவும்
* 100 பொருட்களில் உலக வரலாறு

பகுப்பு: தொல்பொருட்கள்
பருத்திச்சேரி

**பருத்திச்சேரி**, தமிழ்நாட்டின் தஞ்சாவூர் மாவட்டத்திற்கு உட்பட்ட
கும்பகோணம் வட்டத்திலுள்ள சிற்றூர்.

## மக்கள் வகைப்பாடு
2001 ஆம் ஆண்டு கணக்கெடுப்பின்படி, பருத்திச்சேரியின் மொத்த மக்கட்தொகை 1021. இதில் 503 பேர் ஆண்கள், 513 பேர் பெண்கள். பாலின விகிதம் 1030. எழுத்தறிவு விகிதன் 75.5% ஆகும்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
எஸ். ஏ. சந்திரசேகர்

**எஸ். ஏ. சந்திரசேகர்** ஓர் இந்தியத் திரைப்பட இயக்குநரும், தயாரிப்பாளரும், எழுத்தாளரும், நடிகரும் ஆவார். இவர் தமிழ்த் திரைப்பட நடிகர் விஜய்யின் தந்தையாவார். 1981 இல் வெளிவந்த சட்டம் ஒரு இருட்டறை திரைப்படத்தில் இயக்குநராக அறிமுகமாகி பின்னர் சமூகப் பின்னணியுள்ள படங்களை இயக்க ஆரம்பித்தார்.

## தனிப்பட்ட வாழ்க்கை
சந்திரசேகர் இராமநாதபுரம் மாவட்டம், பெரியபட்டினம் அருகில் முத்துப்பேட்டை என்னும் கிராமத்தில் பிறந்தார். இவரின் தந்தை சேனாதிபதிபிள்ளை, இராமநாதபுரத்தில் உள்ள தங்கச்சிமடத்தில் தொடருந்துத் துறையில் பணிபுரிந்தார். ஒரு வசதி வாய்ந்த கிறித்தவ வேளாளர் பிள்ளை குடும்பத்தில் பிறந்தார். பின்னாளில் கருநாடக இசைப் பாடகியான சோபாவை மணமுடித்தார். கோலிவுட்டின் தற்போதைய தமிழ்த் திரையுலகின் முன்னணி நடிகரான விஜய்யின் தந்தையாவார். சந்திரசேகர் இயக்கிய நாளைய தீர்ப்பு படம் மூலம் கதாநாயகனாக விஜயை ஒரு முழுமையான கதாநாயகனாக அறிமுகம் செய்தார். இவருக்கு நடிகர் விஜய்க்கு பிறகு, இரண்டாவதாக வித்யா என்ற மகள் 2 வயதிலேயே உயிரிழந்தார்.

## திரைப்பட வாழ்க்கை
சந்திரசேகர் அரசாங்க தகுதித் தேர்வின் மூலம் தேர்ச்சி பெற்று சென்னையில் அரசாங்க வேலையில் சேர்ந்தார். அவருக்கு திரைத்துறையில் தனது பங்களிப்பை செலுத்தும் விதமாக விஜயா வாஹினி ஸ்டூடியோவில் எம்ஜிஆர் நடித்து கொண்டிருந்த எங்க வீட்டு பிள்ளை திரைப்படத்தின் மூலம் சவுண்ட் இன்ஜினியராக தனது திரை வாழ்வை ஆரம்பித்தார். அதன் பிறகு இயக்குநர் டி. என். பாலுவிடம் உதவி இயக்குநராக அவரது படங்களில் இணைந்து பணியாற்றி உள்ளார். எங்க வீட்டு பிள்ளை, ஆசைமுகம், நான் ஆணையிட்டால், மனசாட்சி, அஞ்சல் பெட்டி 520, வசந்த மாளிகை, எங்கள் தங்க ராஜா, திருமாங்கல்யம், உத்தமன் போன்ற திரைப்படங்களில் இணை இயக்குநராகப் பணியாற்றினார். அதன் பிறகு 1980கள் முதல் தமிழ், தெலுங்கு, கன்னடம் மற்றும் இந்தி ஆகிய மொழிகளில் 70க்கும் மேற்பட்ட திரைப்படங்களை இயக்கியுள்ளார். இவற்றில் வெற்றி, நான் சிகப்பு மனிதன், சட்டம் ஒரு இருட்டறை, சட்டம் ஒரு விளையாட்டு, நீதிக்கு தண்டனை, தோஸ்த், முத்தம் போன்ற புகழ்பெற்ற திரைப்படங்களை இயக்கியுள்ளார். சிரஞ்சீவியை வைத்து தெலுங்கில் இவர் இயக்கியுள்ள *சத்தின் கீ லெவு* ஆகும். இதைவிட 1980களில் இயக்குநர் சந்திரசேகர்–மு. கருணாநிதி கதை, வசனத்தில் பல திரைப்படங்களை இயக்கியுள்ளார். மேலும் 80களில் இயக்குநர் சந்திரசேகர்–விஜயகாந்த் இணையில் பல அரசியல் கருத்து தெறிக்கு திரைப்படங்கள் வெளிவந்து பெரும் வெற்றி பெற்றள்ளது. பின்பு விஜயகாந்த் அவர்களை வைத்து அதிகமான திரைப்படங்கள் இயக்கியுள்ளார். அதே சமயத்தில் ரஜினிகாந்தை வைத்து நான் சிவப்பு மனிதன் என்ற ஒரே திரைப்படத்தை மட்டுமே இயக்கினார். இவர் இயக்கிய திரைப்படங்களில் இவர் சிறப்புக் கௌரவத் தோற்றங்களிலும் நடித்துள்ளார். மேலும் 90களின் பெரும் இயக்குநர்களான எஸ். சங்கர், ஏ. வெங்கடேஷ் எம். ராஜேஷ் மற்றும் பொன்ராம் போன்ற இயக்குநர்கள் இவரிடம் துணை இயக்குநர்களாகப் பணியாற்றியவர்கள். மேலும் இவர் இயக்கிய டூரிங் டாக்கிஸ் (2015) திரைப்படம் *சந்திரசேகர்* இயக்கிய 69 ஆவது படமாகும்

## திரைப்படங்கள்

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:இந்தியத் திரைப்பட இயக்குநர்கள்
பகுப்பு:இந்தியத் திரைப்படத் தயாரிப்பாளர்கள்
பகுப்பு:இராமநாதபுரம் மாவட்ட மக்கள்
பகுப்பு:1945 பிறப்புகள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:தமிழ்நாட்டுத் திரைப்படத் தயாரிப்பாளர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
யாழ்ப்பாணம் தொடருந்து நிலையம்

**யாழ்ப்பாணம் தொடருந்து நிலையம்** (*Jaffna railway station*, **யாழ்ப்பாணம் புகையிரத நிலையம்**) என்பது இலங்கையின் வடக்கே யாழ்ப்பாண மாவட்டத்தில் யாழ்ப்பாண நகரில் அமைந்துள்ள தொடருந்து நிலையம் ஆகும். இது இலங்கை அரசின் ரெயில்வே திணைக்களத்தின் நிருவாகத்தில் இயங்குகின்றது. வடக்குப் பாதையின் ஓர் அங்கமாக உள்ள இந்நிலையம் வடக்கையும் தலைநகர் கொழும்பையும் இணைக்கின்றது. பிரபலமான யாழ் தேவி சேவை இந்நிலையத்தினூடாக நடைபெறுகின்றது. ஈழப்போரின் போது இத்தொடருந்து நிலையம் ஏனைய வடக்குப் பாதை தொடருந்து நிலையங்களைப் போன்று சேதமடைந்து யூன் 1990 முதல் இயங்காமல் இருந்தது. இந்நிலையம் போர் உக்கிரமடைந்த காலத்தில் பெரிதும் சேதமுற்றது. மே 2009 இல் போர் முடிவடைந்தததை அடுத்து இலங்கை அரசு இந்தியாவின் உதவியுடன் இப்பாதையின் புனரமைப்பை மேற்கொண்டது. கொழும்பு கோட்டையில் இருந்தான சேவைகள் யாழ்ப்பாணம் வரை 2014 அக்டோபர் 13 முதல் அதிகாரபூர்வமாக இயங்குகிறது.

## வரலாறு

1902 மார்ச் 11 இல் ஆளுநர் சேர் ஜே. டபிள்யூ. ரிட்ஜ்வே என்பவரால் காங்கேசன்துறை முதல் சாவகச்சேரி வரையிலான பாதை அதிகாரபூர்வமாகத் திறந்து வைக்கப்பட்டது. 1902 செப்டம்பர் 5 இல் 14 மைல் நீள சாவகச்சேரி-பளை வரையான பகுதி திறக்கப்பட்டது. 1904 நவம்பர் 1 இல் கொழும்பில் இருந்து அனுராதபுரம் வரையான பகுதி ஆரம்பிக்கப்பட்டது. .1905 மார்ச் 11 இல் மதவாச்சி வரை நீடிக்கப்பட்டது. 1905 ஆகத்து 1 இல் முதலாவது தொடருந்து கொழும்பு கோட்டையில் இருந்து யாழ்ப்பாணம் வந்து சேர்ந்தது. இதற்கான பயண நேரம் 13 மணித்தியாலங்கள் 20 நிமிடங்களாக இருந்தது.

left|thumb|ஈழப்போரில் சேதமடைந்த யாழ் புகையிரத நிலையம்
யாழ் தேவி என அழைக்கப்படும் விரைவு வண்டி 1956 ஏப்ரல் 23 இல் வடக்குப் பாதையில் முதன் முதலாக சேவையில் விடப்பட்டது. இதன் மூலம் கொழும்பு-யாழ்ப்பாணப் பயண நேரம் 7 மணித்தியாலங்களால் குறைக்கப்பட்டது. இச்சேவை மூலம் கொழும்பு கோட்டைக்கு அடுத்த படியாக யாழ்ப்பாணத் தொடருந்து நிலையம் இலங்கையின் இரண்டாவது பெரிய தொடருந்து நிலையமாக உருவெடுத்தது. யாழ்ப்பாணத்திற்கும் கொழும்புக்கும் இடையே தினமும் எட்டு பயணிகள் வண்டிகளும், ஆறு சரக்கு வண்டிகளும் சேவையில் ஈடுபட்டன. 1980களின் ஆரம்பத்தில் நாள்தோறும் ஆறாயிரம் பயணிகள் வரை வடக்குப் பாதையூடாக சென்று வந்தனர்.

## உசாத்துணை

## வெளி இணைப்பக்கள்

* Northern Friends program 

பகுப்பு:யாழ்ப்பாணத்திலுள்ள கட்டடங்களும் கட்டமைப்புக்களும்
பகுப்பு:யாழ்ப்பாண மாவட்டத்தில் உள்ள தொடருந்து நிலையங்கள்
சாம்சங் கேலக்ஸி எஸ் III

**சாம்சங் கேலக்ஸி எஸ் III** தொடுதிரைத் தொழில்நுட்பத்துடன் கூகுள் நிறுவனத்தின் அண்ட்ராய்டு இயங்குதளத்தைப் பயன்படுத்தி இயங்கும் ஒரு வகை நுண்ணறி பேசி ஆகும். இது 29 மே 2012 அன்று சாம்சங் எலக்ட்ரானிக்ஸ் நிறுவனத்தால் வெளியிடப்பட்ட. சாம்சங் கேலக்ஸி எஸ் III அண்ட்ராய்டு 4.0.4 "ஐஸ் கிரீம் சாண்ட்விச்" இயங்குதளத்துடன் வெளியிடப்பட்டது, மேலும் இதனை அண்ட்ராய்டு 4.1 "ஜெல்லி பீன்" பதிப்பிற்கு புதுப்பித்துக்கொள்ள முடியும்.

**சாம்சங் கேலக்ஸி எஸ் III** 20 மில்லியன் மொபைல்கள் முதல் நூறு நாட்களில் விற்கப்பட்டது. இன்று வரை 50 மில்லியன் மொபைல்களுக்கு மேல் விற்கப்பட்டுள்ளது. மே 2012 ஸடஃப் இதழ் வெளியிட்டுள்ள அறிக்கையில் முதல் இடத்தை பிடித்துள்ளது,அதேபோல் செப்டம்பர் 2012 அன்று டெக்ரேடார் இதழ் வெளியிட்டுள்ள அறிக்கையில் முதல் இடத்தை பிடித்துள்ளது 

பகுப்பு:தொலைத்தொடர்புகளுக்கான கருவிகள்
பகுப்பு:நகர்பேசிகள்
பகுப்பு:குறுங்கட்டுரைகள்

## வெளியிணைப்புகள்

* [www.samsung.com/global/galaxys3 அதிகாரப்பூர்வ தளம்]
*
சாமுவேல் கிராம்டன்

**சாமுவேல் கிராம்ப்டன்** (*Samuel Crompton*, 3 டிசம்பர் 1753 &ndash; 26 சூன் 1827) ஆங்கிலேயக் கண்டுபிடிப்பாளரும், நெசவுத் துறையின் முன்னோடியும் ஆவார். யேம்சு ஆர்கிரீவ்சு, ரிச்சார்ட் ஆர்க்ரைட் ஆகியோரின் ஆக்கங்களை ஆராய்ந்ததில் இவர் மியுனூற்றற்பொறியை 1779 இல் கண்டுபிடித்தார். இங்கிலாந்தில் ஏற்பட்ட தொழிற்புரட்சியில் இது முக்கிய பங்களிப்பாகப் பார்க்கப்படுகிறது. 

## மேற்கோள்கள்

## வெளி இணைப்புகள்
* Essay on Crompton and the spinning mule 
* Essay on Samuel Crompton 
* The life of Samuel Crompton 1753 – 1827  at Hall i'th' Wood Museum
* The Crompton Trail 
* Samuel Crompton and Hall 'i 'th Wood

பகுப்பு:1753 பிறப்புகள்
பகுப்பு:1827 இறப்புகள்
பகுப்பு:பிரித்தானியக் கண்டுபிடிப்பாளர்கள்
பகுப்பு:நெசவு
பகுப்பு:ஆங்கிலேயக் கண்டுபிடிப்பாளர்கள்